**Յուջին Շյուլլեր** (ֆր.՝ Eugène Schueller, մարտի 20, 1881(1881-03-20)[…], Փարիզի 6-րդ շրջան, Փարիզ - օգոստոսի 23, 1957(1957-08-23)[…], Ploubazlanec), ֆրանսիացի դեղագործ և ձեռնարկատեր, ով եղել է L'Oréal-ի հիմնադիրը՝ կոսմետիկայի և գեղեցկության ոլորտում աշխարհի առաջատար ընկերության։ Նա ժամանակակից գովազդի հիմնադիրներից էր։

L'Oréal-ի հիմնադրում
--------------------

Ծագմամբ էլզասցի երիտասարդ ֆրանսիացի քիմիկոս Շյուլլերը 1904 թվականին ավարտել է Փարիզի Chimie Appliquée (այժմ՝ Chimie ParisTech) ինստիտուտը։ Շյուլլերը 1907 թվականին մշակեց մազերի գույնի նորարարական բանաձև, որը նա անվանեց Oréale: Նա ձևակերպում և արտադրում էր իր արտադրանքը և վաճառում դրանք փարիզյան վարսահարդարներին։ 1909 թվականին նա գրանցեց իր ընկերությունը՝ *Société Française de Teintures Inoffensives pour Cheveux՝* ապագա *L'Oréal*-ը։ Ընկերության առաջնորդող սկզբունքները, որը կդառնա L'Oréal, կիրառվել են հենց սկզբից՝ հետազոտություն և նորարարություն՝ ի շահ գեղեցկության։

Աջակցություն ֆաշիզմին
---------------------

Քսաներորդ դարի սկզբներին Շյուլլերը ֆինանսական աջակցություն էր ցուցաբերում և հանդիպումներ անցկացնում La Cagoule-ի համար L'Oréal-ի գլխամասային գրասենյակում։ La Cagoule-ը դաժան ֆաշիստական, հակասեմիտական և հակակոմունիստական խմբավորում էր, որի առաջնորդը ստեղծեց Mouvement Social Révolutionnaire (MSR, Սոցիալիստական հեղափոխական շարժում) քաղաքական կուսակցությունը։ Վերջինս օկուպացված Ֆրանսիայում աջակցում էր նացիստական Գերմանիայի նվաճողների հետ Վիշիի համագործակցությանը։

Երկրորդ համաշխարհային պատերազմից հետո L'Oréal-ը խմբի մի քանի անդամների էր վարձել՝ որպես ղեկավարներ, օրինակ՝ Ժակ Կորեզին, ով ծառայում էր որպես ԱՄՆ օպերացիայի գլխավոր տնօրեն։ Այս գործունեությունը լայնորեն ուսումնասիրվել է Մայքլ Բար-Զոհարի կողմից՝ նրա «Դառը բույր» գրքում։

Ընտանիք
-------

Շյուլերի դուստրը՝ Լիլիան Բետանկուրը, Անդրե Բետանկուրի այրին էր, որից ուներ մեկ դուստր՝ Ֆրանսուազա Բետանկուր Մայերսը՝ L'Oréal-ի տնօրենների խորհրդի նախագահ և ըստ Bloomberg Billionaires Index-ի՝ աշխարհի ամենահարուստ կինը և աշխարհի 12-րդ ամենահարուստ մարդը՝ 2022 թվականի հունվարի դրությամբ 94,9 միլիարդ ԱՄՆ դոլար կարողությամբ։ Ֆրանսուազ Մայերսն ամուսնացած է Ժան-Պիեռ Մեյերսի հետ, ում ռաբբի պապը սպանվել է Օսվենցիմում. ՝ նացիստական համակենտրոնացման ճամբարում։ 2017 թվականին Լիլիան Բետանկուրն աշխարհի ամենահարուստ կինն էր, որի ունեցվածքը գնահատվում էր 39,5 միլիարդ ԱՄՆ դոլար։

Ժառանգություն
-------------

L'Oréal-ի գլխամասային գրասենյակը Կլիշիում, Օ դը Սենում, կոչվում է *Centre Eugène Schueller*:

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Base Léonore (ֆր.) — ministère de la Culture.
3. 1 2 3 4  Բրոքհաուզի հանրագիտարան (գերմ.)
4. 1 2  *Pinson G. Thérenty M.* Médias 19 (ֆր.) — 2011. — ISSN 1927-0178
5. 1 2
6. 1 2  Geni(բազմ․) — 2006.
7. ↑  Malcolm Gladwell (2011 թ․ մարտի 28). «The Color of Money». *The New Yorker*. Արխիվացված է օրիգինալից 2012 թ․ մայիսի 5-ին.
8. ↑  Liliane Bettencourt, L’Oréal Heiress Vexed by Swindling Case, Is Dead at 94 September 21, 2017
9. ↑  "World Presence." L'Oréal. Retrieved on 14 July 2010. "Centre Eugène Schueller 41, rue Martre 92117 CLICHY"

Արտաքին հղումներ
----------------

* Official website of L'Oréal
* Forbes article on L'Oréal
* Forbes article on Liliane Bettencourt Wayback Machine (արխիվացված Հունիս 3, 2011)
* Book Review of Bitter Scent Արխիվացված 2007-05-05 Wayback Machine

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree · Rodovid |
|  |
| Բառարաններ և հանրագիտարաններ | Բրոքհաուս |
|  |
| 

|  Չափորոշչային վերահսկողություն |
| --- |
|  |
| BNF: 12019950v · ISNI: 0000000121222612 · NTA: 130321818 · PTBNP: 121228 · SUDOC: 028345150 · VIAF: 17235435 · WorldCat VIAF: 17235435 |

 |

 |